
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 46 

27 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


Καθορισμός συμπληρωματικών ειδικών όρων και περιορι¬ 
σμών δόμησης στο διατηρητέο κτίριο ΦΙΛΑΡΜΟΝΙΚΗΣ 
ΣΧΟΛΗΣ ΚΕΦΑΛΛΗΝΙΑΣ - ΩΔΕΙΟΥ ΑΡΓΟΣΤΟΛΙΟΥ «ΡΟΚ- 
ΚΟΣ ΒΕΡΓΩΤΗΣ» επί της οδού Ριζοσπαστών 15 (Ο.Τ. 49) 
του εγκεκριμένου ρυμοτομικού σχεδίου ΑΡΓΟΣΤΟΛΙΟΥ, 

Ν. Κεφαλληνίας (ΦΕΚ402Δ/31.5.01). 1 

Χαρακτηρισμός ως διατηρητέου βιομηχανικού συγκροτήμα¬ 
τος κτιρίων (πρώην κονσερβοποιείο «Ανθος»), που βρί¬ 
σκεται στην εκτός σχεδίου περιοχή του Ναυπλίου επί της 
Εθνικής οδού Ναυπλίου-Επιδαύρου και καθορισμός ειδι¬ 
κών όρων και περιορισμών δόμησης αυτού». 2 

Τροποποίηση του εγκεκριμένου ρυμοτομικού σχεδίου Αθηνών 3 


ΑΠΟΦΑΣΕΙΣ 

Αριθ. 345 (1) 

Καθορισμός συμπληρωματικών ειδικών όρων και περιορισμών 
δόμησης στο διατηρητέο κτίριο ΦΙΛΑΡΜΟΝΙΚΗΣ ΣΧΟΛΗΣ 
ΚΕΦΑΛΛΗΝΙΑΣ - ΩΔΕΙΟΥ ΑΡΓΟΣΤΟΛΙΟΥ «ΡΟΚΚΟΣ ΒΕΡΓΩ¬ 
ΤΗΣ» επί της οδού Ριζοσπαστών 15 (Ο.Τ. 49) του εγκεκριμέ¬ 
νου ρυμοτομικού σχεδίου ΑΡΓΟΣΤΟΛΙΟΥ, Ν. Κεφαλληνίας 
(ΦΕΚ402Δ/31.5.01). 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα Βασι¬ 
κής Πολεοδομικής Νομοθεσίας (άρθρο μόνο του κωδικοποιημέ- 
νου Π.Δ/τοςτης 14/24.7.1999-Δ'580) όπως αντικαταστάθηκε με 
την παρ. 2 του άρθρου 3 του Ν. 2831/2002 «Τροποποίηση των 
διατάξεωντου Ν. 1577/1985 «Γενικός Οικοδομικός Κανονισμός» 
και άλλες πολεοδομικές διατάξεις» (Α' 140). 

2. Τις διατάξεις του άρθρου 29Α του Ν. 1558/85 «Κυβέρνηση 
και Κυβερνητικά Όργανα» (Α' 137) και προστέθηκε με το άρθρο 
27 του Ν. 2081/1992 (Α' 154) και τροποποιήθηκε με την παρ. 2α 
του άρθρου 1 του Ν. 2469/1997 (Α'38). 

3. Την Υ6/31.10.01 απόφαση του Πρωθυπουργού και της Υ¬ 
πουργού Περιβάλλοντος Χωροταξίας και Δημοσίων Έργων «Α¬ 
νάθεση αρμοδιοτήτων Υπουργού Περιβάλλοντος Χωροταξίας 
και Δημοσίων Έργων στους Υφυπουργούς Περιβάλλοντος, Χω¬ 
ροταξίας και Δημοσιών Έργων» (Β' 1484) 

4. Τις διατάξεις της παρ. Β του άρθρου 1 του Π.Δ/τος 28/ 
28.1.1993 «Καθορισμός αρμοδιοτήτων που διατηρούνται από 


τον Υπουργό και τις Περιφερειακές Υπηρεσίες διανομαρχιακού 
επιπέδου του Υπουργείου Περιβάλλοντος, Χωροταξίας και Δη¬ 
μοσίων Έργων» (Α'9). 

5. Το με αρ. πρωτ. Οικ. 2644/16.6.03 έγγραφο Γ.Γ. Υ.ΠΕ.ΧΩ.ΔΕ. 

6. Την από 3.9.03 αιτιολογική έκθεση της Δ/νσης Πολ/κού Σχε- 
διασμού - Τμήμα Παραδοσιακών Οικισμών (αρ. Πρωτ. ΥΠΕΧΩ- 
ΔΕ/ΔΠΣ/Π0/27703/3.9.03) 

7. Την από 15.9.03 σύμφωνη γνώμη των ενδιαφερομένων (αρ. 
πρωτ. ΥΠΕΧΩΔΕ/ΔΠΣ/ΠΟ/35796/17.9.03.). 

8. Το γεγονός ότι από τις κανονιστικές διατάξεις αυτής της από¬ 
φασης δεν προκαλείται δαπάνη σε βάρος του κρατικού προϋπολο¬ 
γισμού και του προϋπολογισμού του οικείου Ο.Τ.Α., αποφασίζουμε: 

1. Στο κτίριο που βρίσκεται επίτης οδού Ριζοσπαστών 15 (Ο.Τ. 49) 
εντός του εγκεκριμένου ρυμοτομικού σχεδίου Αργοστολιού, Ν. Κε¬ 
φαλληνίας φερόμενο ως ιδιοκτησία ΦΙΛΑΡΜΟΝΙΚΗΣ ΣΧΟΛΗΣ ΚΕ¬ 
ΦΑΛΛΗΝΙΑΣ ΩΔΕΙΟΥ ΑΡΓΟΣΤΟΛΙΟΥ «ΡΟΚΚΟΣ ΒΕΡΓΩΤΗΣ», το ο¬ 
ποίο έχει χαρακτηρισθεί ως διατηρητέο με την ΔΠΣ/ΠΟ/11371 / 
3011/30.4.2001 απόφαση του Υπουργού Περιβάλλοντος Χωροτα¬ 
ξίας και Δημοσίων Έργων (Δ’ 402), και στο οποίο έχουν καθοριστεί 
ειδικοί όροι και περιορισμοί δόμησης, καθορίζονται επί πλέον ειδι¬ 
κοί όροι και περιορισμοί δόμησης ως εξής: 

α) Στον περιβάλλοντα χώρο του οικοπέδου του διατηρητέου 
κτιρίου επιτρέπεται η κατασκευή ισόγειου βοηθητικού κτίσματος 
επιφάνειας 40,00 τ.μ. μετά ημιυπαιθρίου χώρου 17,00 τ.μ., καλυ¬ 
πτόμενου με δίριχτη ξύλινη κεραμοσκεπή στέγη, μεγίστου ύψους 
4,00 μ. συμπεριλαμβανομένης της στέγης αυτής. 

β) Επιτρέπεται η χρήση καφετέριας - ζαχαροπλαστείου σε τμή¬ 
μα του ισογείου του διατηρητέου κτιρίου επιφάνειας 65,00 τ.μ. 
απαγορευομένης οιασδήποτε τροποποίησης - αλλοίωσης της 
κυρίας όψης του κτιρίου πει της οδού Ριζοσπαστών στις εργα¬ 
σίες διαμόρφωσης του χώρου της χρήσης αυτής. 

2. Οι παραπάνω επιτρεπόμενες ρυθμίσεις γίνονται χωρίς υ¬ 
πέρβαση των ισχυόντων, για την περιοχή του διατηρητέου, όρων 
και περιορισμών δόμησης. 

3. Οι θέσεις του ισόγειου βοηθητικού κτίσματος και του τμή- 
ματοςτου ισογείου του διατηρητέου κτιρίου, όπου επιτρέπεται η 
χρήση καφετέριας - ζαχαροπλαστείου εμφαίνονται στο διάγραμ¬ 
μα κάλυψης ΚΛ. 1:200, η δε μορφή του ισογείου κτίσματος απει¬ 
κονίζεται στις όψεις αυτού ΚΛ, 1:50, που θεωρήθηκαν με την 
345/2004 πράξη του προϊσταμένου της Δ/νσης Τοπογραφικών Ε¬ 
φαρμογών και αντίτυπα τους σε φωτοσμύκρινση δημοσιεύονται 
με την παρούσα απόφαση. 

4. Κατά τα λοιπά εξακολουθούν να ισχύουν τα οριζόμενα με τις 
διατάξεις της Δ.Π.Σ./Π.0.11371/3011/30.4.2001 Υπουργικής 
Απόφασης με την οποία το κτίριο χαρακτηρίσθηκε ως διατηρητέο. 

5. Η ισχύς της παρούσας απόφασης αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 8 Ιανουάριου 2004 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 364 (2) 

Χαρακτηρισμός ως διατηρητέου βιομηχανικού συγκροτήματος 
κτιρίων (πρώην κονσερβοποιείο «Ανθος»). που βρίσκεται 
στην εκτός σχεδίου περιοχή του Ναυπλίου επί της Εθνικής ο¬ 
δού Ναυπλίου-Επιδαύρου και καθορισμός ειδικών όρων και 
περιορισμών δόμησης αυτού»·. 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα Βασικής 
Πολεοδομικής Νομοθεσίας (άρθρο μόνο του κωδικοποιημένου 
Π. ΛΤος της απο 14/24.7.1999-Δ" 580). όπως ανπκαταοτάθηκε με 
την παρ. 2 του άρθρου 3 του Ν. 2831 /2000 «Τροποποίηοη των δια¬ 
τάξεων του Ν. 1577/1985 «Γιενικός Οικοδομικός Κανονισμός» και 
άλλες πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985, «Κυβέρνη¬ 
ση και Κυβερνητικά Όργανα» (Α' 137), όπως αυτό προστέθηκε με 
το άρθρο 27 του Ν. 2081/1992 (Α' 154) και τροποποιήθηκε με την 
παρ. 2ατου άρθρου 1 του Ν. 2469/1997 (Α' 38). 

3. Την Υ6/31.10.2001 απόφαση του Πρωθυπουργού και της Υ¬ 
πουργού Περιβάλλοντος. Χωροταξίας και Δημοσίων Έργων «Α¬ 
νάθεση αρμοδιοτήτων Υπουργού Περιβάλλοντος, Χωροταξίας 
και Δημοσίων Έργων στους Υφυπουργούς, Περιβάλλοντος. Χω¬ 
ροταξίας και Δημοσίων Έργων» (Β' 1484} 

4. Τις διατάξεις της παρ. Β του άρθρου 1 του Π.Δ/τος 28/ 
28.1.1993 «Καθορισμός αρμοδιοτήτων που διατηρούνται από 
τον Υπουργό και τις Περιφερειακές Υπηρεσίες διανομαρχια- 
κού επιπέδου του Υπουργείου Περιβάλλοντος. Χωροταξίας 
και Δημοσίων Έργων» (Α' 9). 

5 Το με αρ. πρωτ. Οικ. 2644/16.06.03 έγγραφο Γ.Γ. ΥΠ&ΧΩΔΕ. 
6. Την από 20.9.2001 Αιτιολογική Έκθεση της Διεύθυνσης Πο 
λεοδομικού Σχεδιασμού - Τμήμα Παραδοσιακών Οικισμών. 

7 Τη ν από 8.10.2001 σύμφωνη γνώμη των ενδιαφερομένων. 

3. Τα 2072 Π.Ε./27.3.03 Δ/νση ελέγχου κατασκευής έργων 
Γ.Δ.Π. Πελ/σου. 1036/9.4.03 Δ/νσης Ελέγχου Συντήρησης Έρ¬ 
γων Γ.Δ.Π. Πελ/σου. 741/21.4.03 Κτηματικής Υπηρεσίας Ν. Αρ- 
γολίδος. 

9. Το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του κρατικού προ¬ 
ϋπολογισμού και του προϋπολογισμού του οικείου Ο.Τ.Α.,απο¬ 
φασίζουμε: 

1. Χαρακτηρίζεται ως διατηρητέο το βιομηχανικά συγκρότημα 
κτιρίων (πρώην κονσερβοποιείο «Ανθος»), που βρίσκεται εκτός 
του ρυμοτομικού σχεδίου Ναυπλίου στην περιοχή Αρειατου Δή¬ 
μου Ναυπλίου και ειδικότερα επί της Εθνικής οδού Ναυπλίου- 
Επιδαύρου. φερόμενο ως ιδιοκτησία Φλώρας-Μαρίας Κυριακο- 


πούλου όπως φαίνεται με μαύρη διαγράμμιση στο σχετικό πρω¬ 
τότυπο διάγραμμα σε κλίμακα 1:200, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
364/2004 πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Ος διατηρητέα χαρακτηρίζονται όλα τα κτίρια του συγκρο¬ 
τήματος. καθώς και τα στοιχεία του περιβάλλοντος χώρου του 
(μάντρα, καμινάδα, πηγάδι κλπ) και ο τυχόν ύπαρχον αξιόλογος 
εξοπλισμός του εργοστασίου, πλην των στοιχείων που αλλοιώ¬ 
νουν τα κτίρια του συγκροτήματος. 

Ο καθορισμός των στοιχείων αυτών που αλλοιώνουν το διατη¬ 
ρητέο συγκρότημα πραγματοποιείται απάτην Επιτροπή Πολεο- 
δομικοΰ και Αρχιτεκτονικού Ελέγχου (Ε.Π.ΑΈ.), η οποία πρέπει 
να εξετάσει και την διατήρηση του τυχόν υπάρχοντος βιομηχανι¬ 
κού εξοπλισμού. 

3. Στο χαρακτηριζόμενο ως διατηρητέο συγκρότημα απαγο¬ 
ρεύεται κάθε αφαίρεση, αλλοίωση ή καταστροφή τόσο των επί 
μέρους αρχιτεκτονικών ή καλλιτεχνικών και διακοσμητικών στοι¬ 
χείων του, όσο και του κάθε κτιρίου συνολικά, πλην των στοιχεί¬ 
ων του κάθε κτιρίου για τα οποία η ΕΠΑΕ έχει γνωμοδοτήσει για 
την αφαίρεσή τους 

4. Επιτρέπεται η επισκευή, ο εκσυγχρονισμός των εγκαταστά¬ 
σεων, η ενίσχυση του φεροντα οργανισμού, καθώς και επεμβά¬ 
σεις για λόγους λεπουργικούς του προτεινόμενου να χαρακτη¬ 
ριστεί ως διατηρητέο συγκρότημα, εφόσον δεν αλλοιώνεται ο 
αρχιτεκτονικός χαρακτήρας του και δεν θίγονται τα διατηρητέα 
στοιχεία του. 

5. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο χαρακτηριζόμενο ως διατηριητέο συγκρότημα. 
Επιτρέπεται μόνο η τοποθέτηση επιγραφών μικρών διαστάσεων 
που πληροφορούν για τη χρήση των χώρων του κάθε κτιρίου. 

6. Επιτρέπεται η ανακατασκευή των τμημάτων των κτιρίων που 
είχαν κσταρρεύσει όπως αυτά σημειώνονται με διαγράμμιση στο 
συνημμένο τοπογραφικό διάγραμμα σε κλίμακα 1:200. 

7 Επιτρέπεται η επανάχρηση του συγκροτήματος σαν πολυ¬ 
δύναμο χώρο τέχνης και πολιτισμού (πολιτιστικό κέντρο). 

8. Για οποιαδήποτε επέμβαση στο εξωτερικό και εσωτερικό 
του διατηρητέου συγκροτήματος και στον περιβάλλοντα χώρο 
του, καθώς και για την τοποθέτηση επιγραφών απαιτείται έγκρι¬ 
ση της Ε.Π.ΑΈ. 

9. Η ισχύς της παρούσας απόφασης αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή ναδημοσιευθεί στην Εφημερίδα της Κυβερ- 
νήσεως. 

•Αθήνα, 8 Ιανουάριου 2004 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

ΕΦΗΜΕΡ1ΣΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 

Αριθ, 383 (3) 

Τροποποίηση του εγκεκριμένου ρυμοτομικού σχεδίου Αθηνών. 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 1, 2 και 6), 154 και 160 
του από 14.7.1999 Π.Δ/τος «Κώδικας Βααικής Πολεοδομικής Νο¬ 
μοθεσίας» (Δ' 580). 

2. Τις διατάξεις της παρ. 3 του άρθρου 99 του Ν. 1Θ92/1990 
«Για τον εκσυγχρονισμό και την ανάπτυξη και άλλες διατάξεις» 
(Α' 101), όπως αντικαταστάθηκε με την παρ. 2του άρθρου 7 του 
Ν. 2052/1992 «Μέτρα για την αντιμετώπιση του νέφους και πολε- 
οδομικές ρυθμίσεις» {Α' 94). 

3. Τις διατάξεις της παρ. 3 περιπτ. α εδαφ. αα του άρθρου 29 
του Ν. 2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες πολεο- 
δομικές διατάξεις» (Α' 140), όπως ισχύει μετά την τροποποίηση 
του με το άρθρο 10 του Ν. 3044/2002 «Μεταφορά Συντελεστή 
Δόμησης» και ρυθμίσεις άλλων θεμάτων αρμοδιότητας Υπουρ¬ 
γείου Περιβάλλοντος, Χωροταξίας και Δημοσίων Έργων (ΑΊ97). 

4. Τις διατάξεις του άρθρου 29Α του Ν. 1558/1985 «Κυβέρνη¬ 
ση και Κυβερνητικά Όργανα» (Α' 137). όπως αυτό προστέθηκε με 
το άρθρο 27 του Ν. 2081/1992 (Α' 154) και τροποποιήθηκε με την 
παρ. 2α του άρθρου 1 του Ν. 2469/1997 (Α' 38). 

5. Την Υ6/31.10.2001 απόφαση του Πρωθυπουργού και της Υ¬ 
πουργού Περιβάλλοντος Χωροταξίας και Δημοσίων Έργων «Α¬ 


νάθεση αρμοδιοτήτων Υπουργού Περιβάλλοντος Χωροταξίας 
και Δημοσίων Έργων στους Υφυπουργούς Περιβάλλοντος Χω¬ 
ροταξίας και Δημοσίων Έργων» (Β 1484). 

6. Τις 2679/2001 και 657/2003 γνωμοδοτήσεις του δημοτικού 
συμβουλίου Αθηναίων. 

7. Την 176/2003 γνωμοδότηση του Κεντρικού Συμβουλίου Χω¬ 
ροταξίας, Οικισμού και Περιβάλλοντος. 

8. Το γεγονός ότι από τις κανονιστικές διατάξεις αυτής της α¬ 
πόφασης δεν προκαλείται δαπάνη σε βάρος του κρατικού προϋ¬ 
πολογισμού και του προϋπολογισμού του οικείου Ο.Τ.Α., απο¬ 
φασίζουμε: 

Εγκρίνεται η τροποποίηση του εγκεκριμένου ρυμοτομικού 
σχεδίου Αθηνών, στην περιοχή της πλατείας Τσόκρη επί της Λε- 
ωφ. Α. Συγγρού, με το χαρακτηρισμό τμήματος οδού ως πεζο¬ 
δρόμου, την έγκριση οδού και τον καθορισμό κοινοχρήστου χώ¬ 
ρου πρασίνου, όπως φαίνεται στο σχετικό πρωτότυπο τοπογρα- 
φικό διάγραμμα σε κλίμακα 1:1000, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
383/2004 πράξη του και που αντίτυπο του σε φωτοσμίκρυνση δη¬ 
μοσιεύεται με την παρούσα απόφαση. 

Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 8 Ιανουάριου 2004 
Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 



















